Ayen yeɛnan aḥric n tira, adlis amenzu yura Brahim Tazaɣart, d amud n tullisin tid i wumi isemma Lǧerrat deg useggas n 2003, yesɛa amud n yisefra isemma-asen Akkin i Tira deg useggas n 2006. Yella yettaru i yiɣmisen ɣef tmuɣliwin-ines ɣef kra n temsal. Ma yella deg yiseggasen-agi ineggura yessufeɣ-d ungal-is amenzu i wumi isemma Salas d Nuja deg 2004, maca yeɛǧeb imusnawen n uḥric-agi n tira, dɣa ɣef waya yerna yettunefk-as waraz deg tfaska taɣelnawt n udlis i yettilin yal aseggas di tmanaɣt n tmurt-nneɣ. Deg useggas n 2012 rnant-d tezrigin n tira ungal nniḍen i d-yessufeɣ isemma-as Inig Aneggaru, ma deg useggas n 2015 yesuffeɣ-d ungal Nayla.1